rejauldu/bengali-wikipedia huggingface dataset:
তুঁতভুশন্ডা (বৈজ্ঞানিক নাম: Euthalia phemius(Doubleday)) এক প্রজাতির মাঝারি আকারের প্রজাপতি যার শরীর এবং ডানা ধূসর কালচে বাদামী বর্ণের এবং নিচের ডানায় চওড়া নীলচে সাদা পটি দেখা যায়। এরা নিমফ্যালিডি পরিবার এবং লিমেনিটিডিনি  উপগোত্রের সদস্য।  আকার   তুঁতভুশন্ডার প্রসারিত অবস্থায় ডানার আকার ৬৫-৭০মিলিমিটার দৈর্ঘ্যের হয়।   উপপ্রজাতি   ভারতে প্রাপ্ত তুঁতভুশন্ডার উপপ্রজাতি হল-   Euthalia phemius phemius Doubleday, 1848 – Sylhet White-edged Blue Baron  বর্ণনা   প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  পুরুষ এবং স্ত্রী নমুনা ভিন্নতর। পুরুষ নমুনায় ডানার উপরিতলের মূল রঙ কালচে বাদামী এবং কোস্টার নিকটবর্তী অংশে একগুচ্ছ বিভিন্ন আকৃতির এবং দৈর্ঘ্যের সাদা ডিসকাল ডোরা বর্তমান। পিছনের ডানার উপরিপ্রান্তে প্রান্তরেখা ইষদ নীল এবং টার্মেন অংশ সরু এবং সাদা। পুরুষ নমুনায় সামনের ডানার উপরিভাগে টার্মেন এর সমান্তরাল ভাবে অবস্থিত ডিসকাল বন্ধনী বিদ্যমান। স্ত্রী নমুনার উপরিতল হালকা বাদামী এবং ডানার কোস্টা থেকে টার্মেন এর দিকে ১ নং শিরার কাছে দুটি চওড়া সাদা ডিসকাল বন্ধনী। সামনের ডানার উপরিতলে শীর্ষভাগ দুটি সুস্পষ্ট এপিকাল স্পষ্টযুক্ত।   চিত্রশালা   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:১৮৪৮-এ বর্ণিত প্রজাপতি বিষয়শ্রেণী:এশিয়ার প্রজাপতি
thumb|260px|তৃতীয় লুই, ডিউক অফ ওয়ার্টেমবার্গ (শাসনকাল ১৫৬৮-১৫৯৩) এর পারিবারিক বৃক্ষ। thumb|260px|সপ্তদশ শতাব্দীর পরিবার "ল্যান্ডাস" এর পারিবারিক বৃক্ষ। কুলজীশাস্ত্র (; ) বা বংশতালিকা হলো পারিবারিক ইতিহাস ও বংশের তালিকা। কুলজীশাস্ত্রীরা মৌখিক সাক্ষাৎকার, ঐতিহাসিক প্রমাণ, জন্ম সম্বন্ধীয় বিশ্লেষণ এবং অন্যান্য প্রমাণ ব্যবহার করে পরিবার সম্পর্কে তথ্য পেতে এবং এর সদস্যদের আত্মীয়তা ও বংশতালিকা প্রদর্শন করতে। ফলাফলগুলি প্রায়শই তালিকায় প্রদর্শিত হয় বা বর্ণনা হিসাবে লেখা হয়। পারিবারিক ইতিহাসের ক্ষেত্রটি বংশবৃত্তান্তের চেয়ে বিস্তৃত, এবং এটি কেবল বংশই নয় বরং পরিবার এবং সম্প্রদায়ের ইতিহাস ও জীবনীও অন্তর্ভুক্ত করে।  বংশগত তথ্যের নথি "বংশলিপি", "পারিবারিক ইতিহাস", বা "পারিবারিক বৃক্ষ" হিসাবে উপস্থাপন করা যেতে পারে। সংকীর্ণ অর্থে, "বংশলিপি" বা "পারিবারিক বৃক্ষ" ব্যক্তির বংশধরকে চিহ্নিত করে, যেখানে "পারিবারিক ইতিহাস" ব্যক্তির পূর্বপুরুষকে চিহ্নিত করে, কিন্তু পদগুলি প্রায়ই বিনিময়যোগ্যভাবে ব্যবহৃত হয়। পারিবারিক ইতিহাস অতিরিক্ত জীবনী সংক্রান্ত তথ্য, পারিবারিক ঐতিহ্য, এবং মত অন্তর্ভুক্ত করতে পারে।  পারিবারিক ইতিহাস ও উৎপত্তির অন্বেষণ অনেকগুলি উদ্দেশ্য দ্বারা গঠিত হয়, যার মধ্যে বৃহত্তর ঐতিহাসিক চিত্রে নিজের পরিবারের জন্য স্থান তৈরি করার ইচ্ছা, আগামী প্রজন্মের জন্য অতীতকে সংরক্ষণ করার দায়িত্ববোধ এবং সঠিকভাবে আত্মতৃপ্তি গল্প বলা।Bishop, Ronald (2008). "In the Grand Scheme of Things: An Exploration of the Meaning of Genealogical Research". Journal of Popular Culture. 41 (3): 393–412. বংশতালিকা গবেষণাও পাণ্ডিত্যপূর্ণ বা ফরেনসিক উদ্দেশ্যের জন্য করা হয়, অথবা অন্তঃসত্ত্বা আইনের অধীনে উত্তরাধিকারী হওয়ার জন্য আইনি পরবর্তী আত্মীয়কে খুঁজে বের করার জন্য।   তথ্যসূত্র    বহিঃসংযোগ   Family History UK  বিষয়শ্রেণী:আত্মীয়তা ও বংশোদ্ভব
হরিয়ানা সরকার, যা হরিয়ানার রাজ্য সরকার নামেও পরিচিত, ভারতের হরিয়ানা রাজ্য এবং এর ২২টি জেলার সর্বোচ্চ শাসক কর্তৃপক্ষ। এটি একটি নির্বাহী বিভাগ, একটি বিচার বিভাগ এবং একটি আইনসভা শাখা নিয়ে গঠিত। রাজ্যপাল নির্বাহী বিভাগে আনুষ্ঠানিক প্রধান। মুখ্যমন্ত্রীর নেতৃত্বে মন্ত্রিসভা প্রকৃত শাসন ভোগ ক্ষমতা করে।   সরকারের শাখা    নির্বাহী শাখা  হরিয়ানার রাজ্যের প্রধান হলেন রাজ্যপাল। তিনি ভারতের রাষ্ট্রপতি কর্তৃক কেন্দ্রীয় সরকারের পরামর্শে নিযুক্ত হন। তার পদ মূলত আনুষ্ঠানিক। হরিয়ানার মুখ্যমন্ত্রী হলেন সরকারের প্রধান। তিনি হরিয়ানার ছয়টি বিভাগ জুড়ে ২২টি জেলা পরিচালনা করার জন্য বেশিরভাগ নির্বাহী ক্ষমতার অধিকারী।   আইনসভা  চণ্ডীগড় হরিয়ানার রাজধানী এবং এখানে হরিয়ানা বিধানসভা এবং সচিবালয় রয়েছে। শহরটি পাঞ্জাবের রাজধানী হিসেবেও কাজ করে এবং এটি ভারতের একটি কেন্দ্রশাসিত অঞ্চল।  হরিয়ানার বর্তমান বিধানসভা এককক্ষবিশিষ্ট, যা বিধানসভার ৯০ জন সদস্য (এমএলএ) নিয়ে গঠিত। বিধানসভার মেয়াদ পাঁচ বছর, যদি না আগে বিলুপ্ত হয়।   বিচার বিভাগ  চণ্ডীগড়ে অবস্থিত পাঞ্জাব ও হরিয়ানা উচ্চ আদালতের পুরো রাজ্যের এখতিয়ার রয়েছে।   তথ্যসূত্র    বহিঃসংযোগ    অফিসিয়াল ওয়েবসাইট
সুমতি কুমারী হলেন একজন ভারতীয় মহিলা ফুটবলার যিনি বর্তমানে ক্লাব ফুটবলে গোকুলাম কেরালার হয়ে ও আন্তর্জাতিক স্তরে ভারতের হয়ে খেলেন।  ফুটবল জীবন ২০১৯: ভারতের হয়ে ২০১৯ সাফ অনূর্ধ্ব-১৫ চ্যাম্পিয়নশিপে (আয়োজক: ভুটান) জয়লাভ। ডিসেম্বর ২০১৯: ভারতের হয়ে অনূর্ধ্ব-১৭ ফ্রেন্ডলি ফুটবল ম্যাচে অংশগ্রহণ (থাইল্যান্ড ও সুইডেনের বিপক্ষে)। জানুয়ারী ২০২২: ভারতের সিনিয়র দলে অভিষেক এবং মহিলা এশিয়ান কাপে অংশগ্রহণ। আগস্ট ২০২২: গুমলা জেলা প্রশাসন জাতীয় ক্রীড়া দিবসে সুমতি ও অন্যান্য খেলোয়াড়দের সংবর্ধনা দেয়। মার্চ ২০২৩: অনূর্ধ্ব-২০ মহিলা এশিয়ান কাপ বাছাইপর্বে (আয়োজক: ভিয়েতনাম) অংশগ্রহণ। নভেম্বর ২০২৩: গোকুলাম কেরালার হয়ে এশিয়ান ক্লাব চ্যাম্পিয়নশিপে প্রথম গোল। তথ্যসূত্র   বহিঃসংযোগ   এআইএফএফ প্রোফাইল    বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ফুটবলার বিষয়শ্রেণী:ঝাড়খণ্ডের ফুটবলার বিষয়শ্রেণী:নারী ফুটবল ফরোয়ার্ড বিষয়শ্রেণী:ভারতের আন্তর্জাতিক নারী ফুটবলার বিষয়শ্রেণী:ঝাড়খণ্ডের নারী ক্রীড়াবিদ বিষয়শ্রেণী:ভারতীয় মহিলা লিগের খেলোয়াড়
thumb|right|250px|সাভারের আশুলিয়ায় অবস্থিত মির্জা গোলাম হাফিজ কলেজ ক্যাম্পাস মির্জা গোলাম হাফিজ কলেজ ঢাকা জেলার অন্তর্গত আশুলিয়া থানার মির্জানগরে অবস্থিত একটি স্বনামধন্য কলেজ (মহাবিদ্যালয়)। তৎকালীন আইন, বিচার ও সংসদ বিষয়ক মন্ত্রী মির্জা গোলাম হাফিজ ৪ সেপ্টেম্বর, ১৯৯২ সালে এর ভিত্তি প্রস্তর স্থাপন করেন। কলেজটি উনিশশো নব্বইয়ের (১৯৯০) দশকে প্রতিষ্ঠিত হয়।Prospectus of  Mirza Golam Hafiz College, Savar, Dhaka. thumb|right|250px|নবনির্মিত একাডেমিক ভবন thumb|right|250px|একাডেমিক ভবন  স্থিরচিত্র  তথ্যসূত্র  বিষয়শ্রেণী:ঢাকা জেলার মহাবিদ্যালয়
তোকুশিমা প্রশাসনিক অঞ্চল (徳島県? তোকুশিমা কেন্‌) হল জাপানের শিকোকু দ্বীপে অবস্থিত একটি প্রশাসনিক অঞ্চল।Nussbaum, Louis-Frédéric. (2005). "Tokushima prefecture" in . এর রাজধানী তোকুশিমা নগর।Nussbaum, "Tokushima" at .   ইতিহাস  তোকুশিমা প্রশাসনিক অঞ্চলের ৪৯ টি ধ্বংসাবশেষ থেকে ২০,০০০ বছর আগেকার পাথরের ছুরি পাওয়া গেছে।  মেইজি পুনর্গঠনের আগে পর্যন্ত তোকুশিমা অঞ্চলটি আওয়া প্রদেশ নামে পরিচিত ছিল।Nussbaum, "Awa no Kuni" at ; "Provinces and prefectures" at   প্রাচীন যুগে অঞ্চলটি মিয়োদো জেলা নামে পরিচিত ছিল বলে মেইজি পুনর্গঠনের সময় প্রথমে এর নাম হয় মিয়োদো প্রশাসনিক অঞ্চল। এই সময় আওয়া প্রদেশ ছাড়াও আওয়াজি দ্বীপপুঞ্জও এর অন্তর্গত ছিল। ১৮৭৩ খ্রিঃ আরও কিছু অঞ্চল এর সাথে সাময়িকভাবে যুক্ত করা হয়; এগুলি বর্তমানে কাগাওয়া প্রশাসনিক অঞ্চলের অন্তর্গত।  ১৮৭৫ এর ৫ই সেপ্টেম্বর সরকারি সংস্কারের দ্বিতীয় দফায় সানুকি অঞ্চল পৃথক হয়ে বর্তমান কাগাওয়া প্রশাসনিক অঞ্চল গঠন করে। ১৮৭৬ এর ২১শে আগস্ট আওয়াজি দ্বীপ হিয়োগো প্রশাসনিক অঞ্চলে যোগ দেয় এবং আওয়া অঞ্চল পৃথক হয়ে কোওচি প্রশাসনিক অঞ্চল গঠন করে।  ১৮৮০ এর ২রা মার্চ মিয়োদো প্রশাসনিক অঞ্চল কোওচি থেকে পুরোপুরি আলাদা হয়ে তোকুশিমা প্রশাসনিক অঞ্চল হিসেবে চিহ্নিত হয়।   ভূগোল  উত্তরে তোকুশিমা সমভূমি বাদে অবশিষ্ট প্রশাসনিক অঞ্চলের ভূপ্রকৃতি পর্বতময়। দক্ষিণের শিকোকু পর্বতমালা শিকোকুর সমগ্র অঞ্চলের সাথেই অবশিষ্ট জাপানের যোগাযোগে বরাবর প্রতিবন্ধকতা সৃষ্টি করে এসেছে। অন্যদিকে এই সমস্ত পর্বত থেকে অনেক নদী উৎপন্ন হয়েছে। এদের মধ্যে য়োশিনো, কাৎসু-উরা ও নাকাগাওয়া নদী উল্লেখযোগ্য। সম্প্রতি নিম্ন নাকাগাওয়া অববাহিকায় প্রতি গ্রীষ্মে খরা দেখা দিচ্ছে।  ২০১২ এর এপ্রিল মাসের হিসেব অনুযায়ী তোকুশিমার ৯ শতাংশ এলাকা সংরক্ষিত বনাঞ্চল। এর মধ্যে আছে সেতোনাইকাই জাতীয় উদ্যান; মুরোতো-আনান কাইগান ও ৎসুরুগিসান উপ-জাতীয় উদ্যান এবং ছয়টি প্রশাসনিক আঞ্চলিক উদ্যান।   অর্থনীতি  তোকুশিমায় কৃষিকাজ, বনপালন ও মৎস্যচাষ প্রধান অর্থনৈতিক কার্যকলাপ। য়োশিনো উপত্যকার নিম্নাঞ্চল ও উপকূলের সংকীর্ণ সমভূমিতে ধান চাষ হয়। অবশিষ্ট জমির অধিকাংশে সবজি ও ফুলের চাষ হয়। তোকুশিমা জাপানের বৃহত্তম ফুলকপি ও পদ্ম উৎপাদক, এবং চতুর্থ বৃহত্তম গাজর উৎপাদক। দেশে একমাত্র এই প্রশাসনিক অঞ্চলেই নীল চাষ হয়।  তোকুশিমা ও কোওবে নগরের সংযোজক আকাশি চ্যানেল সেতুর নির্মাণকাজ সম্পন্ন হওয়ার পর থেকে শিল্পায়নে গতি এসেছে। তোকুশিমা ও নারুতো জেলা সর্বাধিক শিল্পায়িত। ইতানো জেলার আইযুমি ও কিতাজিমা শহরের বৃদ্ধির ফলে ভবিষ্যতে এই শহরগুলির সংযুক্তির মাধ্যমে নতুন নগর গঠন করার পরিকল্পনা করা হচ্ছে।   তথ্যসূত্র   বিষয়শ্রেণী:জাপানের প্রশাসনিক অঞ্চল বিষয়শ্রেণী:তোকুশিমা প্রশাসনিক অঞ্চল
গোয়ালকান্দি জমিদার বাড়ি বাংলাদেশ এর রাজশাহী জেলার বাগমারা উপজেলার গোয়ালকান্দি ইউনিয়নে অবস্থিত এক ঐতিহাসিক জমিদার বাড়ি। গোয়ালকান্দি জমিদার বাড়ি!  ইতিহাস এই জমিদার বাড়ির জমিদার ছিলেন জমিদার কংস নারায়ণ। তবে কবে নাগাদ এই জমিদার বাড়িটি প্রতিষ্ঠিত হয়েছে তার কোনো সঠিক তথ্য জানা যায়নি। ১৯৪৭ সালে ভারতবর্ষ ভাগ হলে এই জমিদার বংশধররা ভারতের এক ব্যক্তির সাথে জায়গাজমি বিনিময়ের মাধ্যমে এই দেশ থেকে চলে যান।  অবকাঠামো  বর্তমান অবস্থা জমিদার বাড়িটি বর্তমানে পরিত্যক্ত অবস্থায় পড়ে রয়েছে। তবে গোয়ালকান্দি ইউনিয়নের পাশাপাশি হওয়ায় বাড়িটির একাংশ ইউনিয়ন পরিষদেন কার্যালয় হিসেবে ব্যবহৃত হচ্ছে।  তথ্যসূত্র  বিষয়শ্রেণী:রাজশাহী জেলার দর্শনীয় স্থান বিষয়শ্রেণী:ঐতিহাসিক স্থান
জাঞ্চি-গুকসু বা ভোজের নুডুলস একটি কোরিয়ান খাবার যার মূল উপাদান অ্যাঙ্কোভি মাছ এবং দাসিমা (কম্বু) এর ঝোলে ডোবানো গমের নুডুলস। অনেক সময় মাছের জায়গায় গরুর মাংসও ব্যবহার করা হয়। তিলের তেল, গাঞ্জাং, মরিচের গুঁড়া এবং স্ক্যালিওন এর বানানো একটি সস এর সাথে খাবারটি পরিবেশিত হয়। পাতলা করে কাটা জিদান (지단, ভাজা ডিম), জিম এবং জুকিনি এর উপর দিয়ে ছড়িয়ে দেওয়া হয় ।  (কোরীয়) Janchiguksu  at Doosan Encyclopedia   ইতিহাস  শব্দটি এসেছে কোরিয়ান শব্দ জানচি থেকে (잔치, অর্থ ভোজ), কারণ কোরিয়াতে এই নুডুলসটি কোন বিশেষ অনুষ্ঠান যেমন- বিয়ের ভোজ, জন্মদিনের ভোজ, বা হোয়াঙ্গাপ (৬০ তম জন্মবার্ষিকী) তে খাওয়া হয়। কোরিয়ান ভাষায় গুকসু অর্থ নুডুলস, এবং এটি দীর্ঘতার প্রতীক জীবন এবং বিয়ের ক্ষেত্রে।  গোরিও কাল থেকে গুকসু এর উল্লেখ পাওয়া যায়। ডোঙ্গুক ইসাঙ্গুক জিওঞ্জিপ বইতে একটি কবিতার একটি পংক্তিতে গুকসু এর উল্লেখ পাওয়া যায়। আবার গোরিও ডোগইওং বইতে চাইনিজ সং রাজত্বকালের এক দূত লিখেছিলেন গুকসু শুধুমাত্র বিশেষ অনুষ্ঠানে খাওয়া হত কারণ গোরিও কালে গম ছিল খুবই দুষ্প্রাপ্য এবং দামী। নুডুলসের সবচেয়ে সাধারণ উপকরণ হল স্টার্চ।   জনপ্রিয় সংস্কৃতি  যেহেতু নুডুলসটি মূলত বিয়েতে খাওয়া হয় তাই "তুমি কবে গুকসু খেতে চলেছ ?" বলতে বোঝায় "তুমি কবে বিয়ে করবে?" এবং কখনও কখনও বিয়ের দিনকে বলা হয় "গুকসু খাওয়ার দিন"।   আরও দেখুন   Korean cuisine  Kalguksu  Sujebi   তথ্যসূত্র   বিষয়শ্রেণী:কোরীয় ভাষার বহিঃসংযোগ থাকা নিবন্ধ বিষয়শ্রেণী:নুডুলসের পদ বিষয়শ্রেণী:কোরীয় রন্ধনশৈলী বিষয়শ্রেণী:গ্রীষ্ম
রিস হাউডেন (, ; জন্ম: ১২ জুলাই ১৯৯৮) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  হাউডেন কানাডার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন রিস হাউডেন ১৯৯৮ সালের ১২ই জুলাই তারিখে কানাডার ব্রিটিশ কলম্বিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হাউডেন কানাডার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১২.৩৭ সময়ে প্রতিযোগিতাটি সম্পন্ন করে পঞ্চম স্থান অধিকার করেছিলেন। অতঃপর তিনি কোয়ার্টার-ফাইনালে অংশগ্রহণ করেছেন এবং সেখানে তিনি নবম স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পুরুষ ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ বিষয়শ্রেণী:২০১৬ শীতকালীন যুব অলিম্পিকের ফ্রিস্টাইল স্কিয়ার
থাম্ব|বিভিন্ন ধরনের হেয়ার কন্ডিশনার হেয়ার কন্ডিশনার হলো চুলের প্রসাধনীবিশেষ। যা চুল আচড়ানো ও চুলের স্টাইল করার সময় চুলকে নমনীয় হতে সাহায্য করে। শ্যাম্পু করার পর চুলে যে রুক্ষতার সৃষ্টি হয়, কন্ডিশনার তা কাটিয়ে চুলকে আরো নরম করে।   আরও দেখুন   শ্যাম্পু   তথ্যসূত্র    বহিঃসংযোগ   How Hair Conditioner Works, h2g2  বিষয়শ্রেণী:প্রসাধনী বিষয়শ্রেণী:সাজগোজ বিষয়শ্রেণী:চুলের যত্নের পণ্য
ডান|থাম্ব|আর্ডভার্কের চিত্র ডান|থাম্ব|220px|আর্ডভার্কের আলোকচিত্র আর্ডভার্ক (বৈজ্ঞানিক নাম: Orycteropus afer)Wilson, Don E., and DeeAnn M. Reeder, eds. (1992) , Mammal Species of the World: A Taxonomic and Geographic Reference, 2nd ed., 3rd printing(1998) , website, Mammal Species of the WorldWilson, Don E., and DeeAnn M. Reeder, eds. (2005) , Mammal Species of the World: A Taxonomic and Geographic Reference, 3rd ed., vols. 1 & 2Wilson, Don E., and F. Russell Cole (2000) , Common Names of Mammals of the World নিম্ন সাহারা অঞ্চলে বসবাসকারী এক ধরনের পতঙ্গভুক স্তন্যপায়ী প্রাণী। এই প্রাণীটি Tubulidentata বর্গের অধীনে Orycteropus গণের অন্তর্ভুক্ত। এরা নিশাচর এবং গর্তে বসবাস করে।   দৈহিক গঠন  আর্ডাভর্কের গড় দৈর্ঘ্য ১.৮ মিটার। এদের দেহ খাটো এবং পাতলা লোমে আবৃত। এদের দেহের গঠন তাদের অভ্যাসের সাথে সঙ্গতি রেখে পরিবর্তিত হয়েছে। এদের পিঁপড়ে খাওয়ার অভ্যাস রয়েছে বিধায় বয়স্ক প্রাণীর কর্তন দাঁত এবং ছেদন দাঁত থাকে না। শুধুমাত্র ২০ টি পেষণ দাঁত থাকে। পেষণ দাঁতগুলোর ১০ টি নিচের চোয়ালে এবং ১০ টি উপরের চোয়ালে সন্নিবেশিত থাকে। এদের দাঁতে কোন মূল বা এনামেল নেই এবং এগুলো দেখতে নলাকৃতির। আর সারাজীবন ধরে এদের দাঁত আকারে বৃদ্ধি পেতে থাকে। এজন্যই এই বর্গের নাম হয়েছে Tubulidentata। আর্ডভার্কের সামনের পায়ের নখগুলো চ্যাপ্টা, খাটো এবং শক্তিশালী। এই নখগুলোর সাহায্যে এরা অতি দ্রুত গর্ত খুঁড়ে উইয়ের ঢিবির মধ্যে ঢুকে যেতে পারে। আর এদের মাথা লম্বা ও সরু। মাথার শীর্ষে নলের মত একটি তুণ্ড তথা snout থাকে। জিহ্বাটিও নলের মত লম্বাকৃতির। এটি মুখ থেকে বেরিয়ে ৪৫ সেন্টিমিটার পর্যন্ত প্রসারিত হতে পারে।   আঞ্চলিক ও অর্থনৈতিক গুরুত্ব  Orycteropus নামক এই গণে মোট কয়টি প্রজাতি আছে তা নিশ্চিত করে বলা যাবেনা। মূলত আফ্রিকায় এদের দেখতে পাওয়া যায়। আফ্রিকা মহাদেশের কোন কোন অঞ্চলের অধিবাসীরা আর্ডভার্ক শিকার করে খায়। এছাড়া আদের চামড়া বেশ পুরু হওয়ায় অর্থনৈতিকভাবে গুরুত্বপূর্ণ।   চিত্রশালা    তথ্যসূত্র    বাংলা একাডেমী বিজ্ঞান বিশ্বকোষ; প্রথম খণ্ড। নিবন্ধের নাম: Ardvark, সংকলক: সৈয়দ মোহাম্মদ হুমায়ুন কবির।   বহিঃসংযোগ   বিষয়শ্রেণী:স্তন্যপায়ী প্রাণী বিষয়শ্রেণী:আফ্রিকার স্তন্যপায়ী বিষয়শ্রেণী:১৭৬৬-এ বর্ণিত স্তন্যপায়ী বিষয়শ্রেণী:পিটার সিমোন পালাস কর্তৃক নামকরণকৃত ট্যাক্সা
বরিস বেকার (; জন্ম ২২ নভেম্বর ১৯৬৭) একজন বিখ্যাত জার্মান লন টেনিস খেলোয়াড়। তিনি ছয়বার গ্র্যান্ড স্ল্যাম শিরোপা এবং একটি অলিম্পিক স্বর্ণপদক জয় করেন। তিনি ১৯৮৫ সালে মাত্র ১৭ বছর বয়সে সর্বকনিষ্ঠ খেলোয়াড় হিসেবে ইংল্যান্ডের উইম্বলডন শিরোপা জয় করেছিলেন।দুটি অস্ট্রেলিয়ান ওপেন এবং একটি ইউএস ওপেন।   তথ্যসূত্র   বিষয়শ্রেণী:জার্মান টেনিস খেলোয়াড় বিষয়শ্রেণী:উইম্বলডন বিজয়ী বিষয়শ্রেণী:অস্ট্রেলিয়ান ওপেন বিজয়ী বিষয়শ্রেণী:ইউএস ওপেন বিজয়ী বিষয়শ্রেণী:হপম্যান কাপের প্রতিযোগী বিষয়শ্রেণী:বিশ্বের ১নং টেনিস খেলোয়াড় বিষয়শ্রেণী:টেনিসে অলিম্পিক পদক বিজয়ী বিষয়শ্রেণী:১৯৬৭-এ জন্ম বিষয়শ্রেণী:মার্কিন যুক্তরাষ্ট্রে জার্মান প্রবাসী বিষয়শ্রেণী:আন্তর্জাতিক টেনিসের হল অব ফেমে প্রবেশকারী বিষয়শ্রেণী:জীবিত ব্যক্তি বিষয়শ্রেণী:জার্মানির অলিম্পিক টেনিস খেলোয়াড় বিষয়শ্রেণী:টেনিস ধারাভাষ্যকার বিষয়শ্রেণী:১৯৯২ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:১৯৯২ গ্রীষ্মকালীন অলিম্পিকের পদক বিজয়ী বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:অলিম্পিক স্বর্ণপদক বিজয়ী জার্মান
রবীন্দ্রনাথ বাংলা প্রোগ্রেসিভ রক ব্যান্ড শিরোনামহীনের চতুর্থ স্টুডিও অ্যালবাম। এটি মূলত রক ধারায় রবীন্দ্রসঙ্গীত সংকলন যা একইসাথে বাংলাদেশে কোনো ব্যান্ডের প্রথম রবীন্দ্রসঙ্গীত অ্যালবাম। বাঙালি রবীন্দ্রনাথ ঠাকুরের সার্ধশত মৃত্যুবার্ষিকী উপলক্ষে ৩ মার্চ ২০১০ সালে বাংলাদেশের লেজার ভিশন থেকে প্রকাশিত হয়।  অ্যালবামে বাঙালি বহুবিদ্যাবিশারদ রবীন্দ্রনাথ ঠাকুররের, যিনি বাংলা সাহিত্য এবং বাংলা গানে ভিন্নমাত্রা যোগ করেছিলেন, কালজয়ী নয়টি গান সংকলিত হয়েছে, এটি রক ধারায় ধ্রপদী সঙ্গীতের পরিবেশন। প্রকাশের পর অ্যালবামটি বাণিজ্যিক সাফল্য লাভ করেছিল।  পটভূমি বন্ধ জানালা (২০০৯) অ্যালবামের সাফল্যের পর শিরোনামহীন ভিন্নধারায় এই অ্যালবাম প্রকাশের ঝুঁকি নেয়। মূলত রবীন্দ্রসঙ্গীতের সাথে রক মিউজিকের সমন্বয় ঘটানোর ফলে অ্যালবামের শিরোনাম রাখা হয় "শিরোনামহীন রবীন্দ্রনাথ"। বুলবুল ললিতকলা একাডেমিতে অধ্যয়নকালে শিরোনামহীনের ভোকাল তানজির তুহিন রবীন্দ্রসঙ্গীতে তামিল নিয়েছিলেন। ফলে তুহিনের আগ্রহ এবং পরিকল্পনায় অ্যালবামটির কাজ শুরু হয়। শিরোনামহীনের মতে, "রবীন্দ্রনাথ ঠাকুর" নিজেই একটি সাংস্কৃতিক প্রতিষ্ঠান। বাঙ্গালি হিসেবে নিজেদের সংস্কৃতিকে বুঝতে হলে রবীন্দ্রনাথকে জানার প্রয়োজন রয়েছে। শিরোনমহীন অ্যালবামটি রবীন্দ্রনাথ ঠাকুরকে উৎসর্গ করেছে।  রবীন্দ্রনাথ রচিত ২২১২টি গানের মধ্য থেকে কালজয়ী নয়টি গান অ্যালবামটিতে যুক্ত হয়েছে। রবীন্দ্র স্বরলিপির মূল কথা ও সুর ঠিক রাখতে ৬৪টি খণ্ডে প্রকাশিত স্বরবিতানের সহায়তায় নেয় তারা। এছাড়াও ধ্রুপদী, বাউল, লোক, র্কীতন, ভাবানুভাদ এমনকি পশ্চিমা সঙ্গীতের বিষয়গুলিকে অ্যালবামে সংকলন করা হয়েছে। রবীন্দ্রসঙ্গীতগুলোর সুরোরোপে শিরোনামহীন দেশি-বিদেশি ৩৯টি বাদ্যযন্ত্রের ব্যবহার করেছিল। অ্যালবামটির জন্য তারা রেইনমেকার, দারবুকা, টিনের বাঁশি এবং বোধ্রান ইত্যাদি বিদেশী বাদ্যযন্ত্র ব্যবহার করে। রবীন্দ্রগবেষক ও ছায়ানটের শিল্পীদের মতামত গ্রহণের মাধ্যমে অ্যালবামটি প্রকাশিত হয়েছিল। অ্যালবামের প্রচ্ছদেচিত্রে রবীন্দ্রনাথের চারপাশে শিরোনামহীনের সদস্যরা শিষ্য হিসেবে উপস্থিত হয়েছে।  গানের তালিকা রবীন্দ্রনাথ ঠাকুরের লিখিত গান নিয়ে এই অ্যালবামটি তৈরি করা হয়।  সদস্যবৃন্দ   তানজির তুহিন - কণ্ঠ  জিয়াউর রহমান জিয়া - বেস  ইয়াসির তুষার - গিটার  দিয়াত খান -  গিটার   কাজী আহমাদ শাফিন - ড্রাম  রাজীব - কিবোর্ড  তথ্যসূত্র  বহিঃসংযোগ  শিরোনামহীন রবীন্দ্রনাথ  শিরোনামহীনের প্রাতিষ্ঠানিক ওয়েবসাইটে  বিষয়শ্রেণী:২০১০-এর অ্যালবাম বিষয়শ্রেণী:বাংলা ভাষার অ্যালবাম বিষয়শ্রেণী:শিরোনামহীনের অ্যালবাম বিষয়শ্রেণী:লেজার ভিশনের অ্যালবাম বিষয়শ্রেণী:রবীন্দ্রসংগীত অ্যালবাম বিষয়শ্রেণী:বাংলা সঙ্গীত
আণ্ডিমঠম দক্ষিণ ভারতের তামিলনাড়ু রাজ্যে অবস্থিত আরিয়ালুর জেলার একটি ছোট শহর। শহরটি আণ্ডিমঠম ব্লকের সদর, এটি "ল্যান্ড অফ সিমেন্ট" বা সিমেন্টের অঞ্চল নামে পরিচিত। শহরটির উপর দিয়ে তিনটি তামিলনাড়ু রাজ্য সড়ক দীর্ঘায়িত হয়েছে।   নামকরণ  আণ্ডি হলো অব্রাহ্মণ তামিল শৈব্য এবং মঠম হলো উপাসনালয়   জনসংখ্যার উপাত্ত  ২০১১ খ্রিস্টাব্দে ভারতের জনগণনা অনুসারে আণ্ডিমড়ম শহরের জনসংখ্যা ছিল ৬,১৬৫ জন, যার মধ্যে ৩,১০৭ জন পুরুষ এবং ৩,০৫৮ জন নারী। ‌ছয় বছর অনূর্ধ্ব শিশুর সংখ্যা ৬১৩। মোট পরিবার সংখ্যা ১,৫৩৪ টি। তপশিলি জাতি ও তপশিলি উপজাতি পর্যায়ভুক্ত জনসংখ্যা যথাক্রমে ৮১৮ ও ২৩৮ জন। শহরটির মোট সাক্ষরতার হার ৮০.৬৭ শতাংশ, যেখানে পুরুষ সাক্ষরতার হার ৮৮.৯৩ শতাংশ এবং নারী সাক্ষরতার হার ৭২.৩৮ শতাংশ।https://www.census2011.co.in/data/village/636343-andimadam-tamil-nadu.html  আণ্ডিমড়ম জেলা সদর আরিয়ালুর থেকে ৫০ কিলোমিটার দূরে অবস্থিত। শহরটি রাজধানী চেন্নাই থেকে ২৪২ কিলোমিটার দক্ষিণে, তিরুচিরাপল্লী থেকে ১১১ কিলোমিটার উত্তর-পূর্বে এবং গঙ্গাইকোণ্ড চোলপুরম থেকে ২৩ কিলোমিটার উত্তর-পশ্চিমে অবস্থিত। থাম্ব|আণ্ডিমড়মে অবস্থিত অগস্ত্যেশ্বর মন্দির   দর্শনীয় স্থান  আণ্ডিমড়ম শহরের কেন্দ্রস্থলে একটি পুরাতন শিব মন্দির রয়েছে।https://sites.google.com/site/vilanthai/ অগস্ত্য মুনি এই মন্দিরের শিবলিঙ্গটি প্রতিষ্ঠা করেছিলেন বলে মনে করা হয়। শিবলিঙ্গকে কেন্দ্র করে মন্দির নির্মাণ করেছিলেন চোল রাজারা। মূল মন্দির কে কেন্দ্র করে মোট পাঁচটি প্রতিষ্ঠিত শিবলিঙ্গ রয়েছে। থাম্ব|অগস্ত্যেশ্বর মন্দিরের ভেতরের দৃশ্য থাম্ব|নিকটবর্তী সুব্রহ্মণ্যপুরমে অবস্থিত মুরুগান মন্দির   আরও দেখুন   আরিয়ালুর  সেন্দুরাই  উদয়ারপালয়ম  জয়ঙ্কোণ্ডম  বরদরাজনপেট্টাই   তথ্যসূত্র   বিষয়শ্রেণী:তামিলনাড়ুর শহর ও নগর
thumb|বিগব্যাং তত্ত্ব তত্ত্ব (; Thea অর্থ "প্রদর্শন" এবং Horao অর্থ "আমি দেখি", যার পূর্ণ অর্থ theorein "একটি প্রদর্শন দেখা বা পর্যবেক্ষণ করা") সাধারণ ভাষাতে নির্দেশ করে একটি ধারণা যা অনুমান, আন্দাজ, ধারণা, পরীক্ষা, এমনকি বিমূর্ত থেকে জন্ম নেয়।  কিছু উৎস অনুসারে, প্রাচীন গ্রিকে তত্ত্ব শব্দটি ঘনঘন ব্যবহার করা হতো একটি নাট্যমঞ্চ "দৃষ্টিপাত" করা হিসাবে। এইটি ব্যাখ্যা করা যেতে পারে যে তত্ত্ব শব্দটি কখনও কখনও অস্থায়ীর জন্য অথবা বাস্তবতার উল্টো কিছু জিনিস হিসেবে।  শব্দ তত্ত্বের দুটি অর্থ রয়েছে, একটি ব্যবহৃত হয় প্রায়োগিক বিজ্ঞানে (উভয় প্রাকৃতিক এবং সামাজিক) এবং অন্যটি ব্যবহৃত হয় দর্শনবিদ্যা, গণিত, যুক্তি, এবং মনুষ্যত্বে অন্যান্য ক্ষেত্র জুড়ে।জ্ঞানের বিভিন্ন শাখায় এর প্রয়োগার্থে পার্থক্য থাকলেও জ্ঞানের আলোচনা ও ক্রমবিকাশের ক্ষেত্রে মূলভাবগুলির পদ্ধতি ও প্রকাশভঙ্গির একটি সুসংহত রূপ, যা বাস্তবের নিয়ম ও সারগত সংযোগগুলির এক অখণ্ড চিত্র উপস্থাপন করে।  তথ্যসূত্র  বিষয়শ্রেণী:দর্শন বিষয়শ্রেণী:জ্ঞানতত্ত্ব বিষয়শ্রেণী:তত্ত্ব বিষয়শ্রেণী:বিমূর্তন বিষয়শ্রেণী:ধারণামূলক ব্যবস্থা বিষয়শ্রেণী:আরোহী যুক্তিবিন্যাস বিষয়শ্রেণী:সত্তাতত্ত্ব
মোঃ জসিম উদ্দিন একজন বাংলাদেশী কূটনীতিক এবং বাংলাদেশের সাবেক পররাষ্ট্র সচিব। এর আগে তিনি চীনে বাংলাদেশের রাষ্ট্রদূত ছিলেন। এর আগে তিনি কাতারে বাংলাদেশের রাষ্ট্রদূত ছিলেন। তিনি মাল্টা এবং আলবেনিয়ার সমসাময়িক স্বীকৃতি সহ গ্রীসে রাষ্ট্রদূত হিসাবেও কাজ করেছেন।   কর্মজীবন  জসিম উদ্দিন ১৯৯৪ সালে ১৩তম ব্যাচে বাংলাদেশ সিভিল সার্ভিসের পররাষ্ট্র/ফরেন সার্ভিস ক্যাডারে যোগদান করেন। তিনি পররাষ্ট্র মন্ত্রণালয়ে মহাপরিচালক (দক্ষিণ এশিয়া) এবং মহাপরিচালক (পূর্ব এশিয়া ও প্রশান্ত মহাসাগরীয়) হিসেবে দায়িত্ব পালন করেন। এছাড়াও তিনি বিভিন্ন বাংলাদেশ মিশনে যেমন নয়াদিল্লি, টোকিও, ওয়াশিংটন ডিসি এবং ইসলামাবাদে বিভিন্ন পদে দায়িত্ব পালন করেছেন।  ২০২৪ সালের সেপ্টেম্বর থেকে ২০২৫ সালের মে পর্যন্ত তিনি বাংলাদেশের পররাষ্ট্র মন্ত্রণালয়ের ২৭তম সচিব হিসাবে দায়িত্ব পালন করেছেন।   তথ্যসূত্র   বিষয়শ্রেণী:চীনে বাংলাদেশের রাষ্ট্রদূত বিষয়শ্রেণী:বাংলাদেশী কূটনীতিবিদ বিষয়শ্রেণী:বাংলাদেশী সরকারি চাকরিজীবী বিষয়শ্রেণী:কাতারে বাংলাদেশের রাষ্ট্রদূত বিষয়শ্রেণী:১৯৬৭-এ জন্ম বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী বিষয়শ্রেণী:জীবিত ব্যক্তি
কাউন্ট   একজন জাপানি রাজনীতিবিদ ছিলেন। Nussbaum, Louis-Frédéric. (2005). "Kiyoura Keigo" in . তিনি ১৯২৪ সালে জাপানের প্রধানমন্ত্রী ছিলেন। এই সময়কালকে ঐতিহাসিকরা " তাইশো গণতন্ত্র " বলে অভিহিত করেছেন।   প্রারম্ভিক জীবন    কিয়োরা হিগো প্রদেশের (বর্তমান ইয়ামাগা, কুমামোটোর অংশ) কামোটোতে ওকুবো ফুজাকুতে জন্মগ্রহণ করেছিলেন। কিয়োরা মেনশোজি মন্দিরের মঠাধিকারী ওকুবো রিয়োশির পঞ্চম পুত্র।  তিনি ১৮৬৫ থেকে ১৮৭১ সাল পর্যন্ত হিরোস তানসোর প্রাইভেট স্কুলে অধ্যয়ন করেন। এই সময়ে, তিনি গভর্নর "নোমুরা মোরিহিদে"র সাথে বন্ধুত্ব করেন এবং "কিয়োরা কেইগো" নামটি গ্রহণ করেন।   রাজনৈতিক জীবন   নোমুরা ১৮৭৩ সালে সাইতামা প্রশাসনিক অঞ্চলের গভর্নর নিযুক্ত হন এবং কিয়োরাকে সেখানে একটি জুনিয়র-গ্রেড সিভিল সার্ভিস পদে নিযুক্ত করেন।  ১৮৭৬ সালে, ছাব্বিশ বছর বয়সে, কিয়োরা বিচার মন্ত্রণালয়ে যোগদান করেন এবং একজন প্রসিকিউটর হিসেবে কাজ করেন এবং জাপানের প্রথম আধুনিক ফৌজদারি পদ্ধতি আইনের খসড়া তৈরিতে সহায়তা করেন। ১৮৮৪ সালে তিনি ইয়ামাগাতা আরিটোমোকে মুগ্ধ  করেন এবং তাকে জাপানে পুলিশ বাহিনীর প্রধান নিযুক্ত করেন। কিয়োরা উপ-মন্ত্রী এবং বিচার মন্ত্রী হিসাবে দায়িত্ব পালন করেন এবং বিচার মন্ত্রণালয়ে থাকাকালীন তিনি ১৮৮৭ সালের শান্তি সংরক্ষণ আইনের খসড়া তৈরিতে সহায়তা করেছিলেন।  ১৮৯১ সালে, তিনি ইম্পেরিয়াল মনোনয়ন দ্বারা হাউস অফ পিয়ার্সের সদস্য হিসাবে নির্বাচিত হন।   ১৯০২ সালে, কিয়োরাকে কাজোকু পিয়ারেজ পদ্ধতিতে ব্যারন ( দানশাকু ) উপাধিতে ভূষিত করা হয়েছিল। পরের বছর তিনি অর্ডার অফ দ্য সেক্রেড ট্রেজারস এর ১ম শ্রেণী এবং ১৯০৬ সালে অর্ডার অফ দ্য রাইজিং সান এর ১ম শ্রেণীতে ভূষিত হন। ১৯০৭ সালের সেপ্টেম্বরে, তার উপাধিটি ভিসকাউন্টে উন্নীত হয় ( শিশাকু )।   প্রধানমন্ত্রী হিসেবে   থাম্ব|কিয়োরা কেইগো  কিয়োরা ১৯২৪ সালে তোরানোমন ঘটনার পর দ্বিতীয় ইম্পেরিয়েল আদেশ গ্রহণ করেন এবং জাপানের ২৩তম প্রধানমন্ত্রী হন।   সম্ভবত প্রধানমন্ত্রী হিসেবে তার সময়ের সবচেয়ে গুরুত্বপূর্ণ ঘটনাটি ছিল ক্রাউন প্রিন্স হিরোহিতোর (ভবিষ্যত সম্রাট শোওয়া) নাগাকো কুনিয়োশি (ভবিষ্যত সম্রাজ্ঞী কোজুন ) এর সাথে ২৬ জানুয়ারি ১৯২৪-এ রাজকীয় বিবাহ।  ১৯২৪ সালে, কেনসেইকাই, রিকেন সেইয়ুকাই এবং কাকুশিন ক্লাবের তিনটি দলীয় জোটের মুখোমুখি হলে তিনি জাপানের ডায়েটের নিম্নকক্ষকে ভেঙে দেন। পরবর্তী সাধারণ নির্বাচনে তার ব্যাপক হারের ফলস্বরূপ, তার মন্ত্রিসভা পদত্যাগ করে।  ১৯২৮ সালের নভেম্বরে, কিয়োরাকে কাউন্ট ( হাকুশাকু ) উপাধিতে উন্নীত করা হয়েছিল। ১৯৪২ সালে তাকে মরণোত্তর গ্র্যান্ড কর্ডন অফ দ্য সুপ্রীম অর্ডার অফ দ্য ক্রিসান্থেমাম দেওয়া হয়েছিল।   তথ্যসূত্র    বিষয়শ্রেণী:১৮৫০-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:২০শ শতাব্দীর জাপানের প্রধানমন্ত্রী বিষয়শ্রেণী:কুমামোতো প্রশাসনিক অঞ্চলের রাজনীতিবিদ